OORSIG: Ondersteuners in PE nog nie moeg van die Bokke nie | Netwerk24
Deur Lynn Williams 10 November 2019 08:48
Die Springbok-rugbyspan is Sondag op hul oorwinningparade met die Web Ellis-trofee in Port Elizabeth. Inwoners van Siya Kolisi se geboortedorp het ten spyte van die eendeweer in hul massas die strate begin invaar.
10 Nov. 16:05:06
Ondersteuners het by die Greenacres-winkelsentrum waar hulle die seëvierende Springbokspan kon sien. Foto: Lynn Williams
10 Nov. 15:04:45
Die Bokke is nou in Motherwell. Hier, nes ook op die ander besoekpunte, drom ondersteuners die strate vol. Foto: Lulama Zenzile
10 Nov. 14:46:57
Wat het tydens vanoggend se perskonferensie voor die parade gebeur? Kyk hier:
10 Nov. 14:33:46
Volgens Lynn Williams is die Bokke se bus na die Greenacres-inkopiesentrum onderweg.
10 Nov. 14:25:51
Sommige ondersteuners het sommer van die pad af getrek en die Bok-bus ingewag. Foto: Lynn Williams.
10 Nov. 14:10:02
Uitenhage se strate weergalm met die geluide van polisiesirenes en toeskouers wat hul Bok-helde luidkeels toejuig. Die dowwe getoeter van karre verdrink onder die see van mense se stemme.
10 Nov. 14:01:43
Die toer deur Despatch is klaar. Die bus ry nou deur Uitenhage, wat onder aanhangers ook as Klein Kiwiland bekendstaan, berig Lynn Williams.
10 Nov. 14:00:54
Dié twee ondersteuners het seker gemaak hulle is naby genoeg aan die Bok-bus sodat Siya hul spesiale plakkaat kon raaksien. Foto: Lynn Williams.
10 Nov. 13:55:02
Faf de Klerk, is dit dalk jou broer? Dié ondersteuner langs die roete het nie dat die gure weer hom afskrik om sy steun aan die Bokke te wys nie. Foto: Lynn Williams
10 Nov. 13:53:13
Nog ondersteuners langs die paraderoete.
Meer oor: Port Elizabeth | Springbokke | Bokparade